**Raportti Verkkosivustostani**

Sisällysluettelo

[1 Yleistä tietoa verkkosivustosta 3](#_Toc166447595)

[2 Käytettyjä tekniikoita ja erikoisuuksia 3](#_Toc166447596)

[3 Sivuston design ja rakenne 3](#_Toc166447597)

[4 Käyttämäni lähteet 3](#_Toc166447598)

[5 Oma arvio työstä ja oman osaamisen kehittymisestä 4](#_Toc166447599)

[6 Palaute opettajalle kurssista sekä itse opetuksesta 4](#_Toc166447600)

[7 Verkkosivuni osoite 5](#_Toc166447601)

[8 Validointi kuvat 5](#_Toc166447602)

[Lähteet 8](#_Toc166447603)

# Yleistä tietoa verkkosivustosta

Verkkosivustoni kertoo yksityisyrittäjänä toimivasta eläintenkouluttajasta ja hänen tarjoamistaan palveluista.

Valitsin tämän aiheeksi, koska tyttöystäväni on hankkimassa itselleen toiminimen juuri eläintenkouluttajana ja hän on pyytänyt minua suunnittelemaan hänelle omat verkkosivut. Tämä on tietenkin vasta prototyyppi mahdollisesta sivustosta, jonka hänelle tekisin ja täten olen käyttänyt kuvitteellisia yhteystietoja sekä kuvia sivuillani.

# Käytettyjä tekniikoita ja erikoisuuksia

Verkkosivustossa on käytetty tehtävänannon mukaisesti Bootstrap käyttöliittymäkehystä, jolla sivut ovat saatu responsiiviseksi, HTML-formeja sekä Bootstrapin karuselligalleriaa ja navbaria.

CSS-kieltä olen käyttänyt sivuston väritykseen käyttäen background-image ominaisuutta. Olen käyttänyt sitä myös navbarissa ja footerissa linkkien ja tekstin selventämiseen text-shadow ominaisuudella sekä käyttänyt :hover -pseudoluokkaa linkkien lihavointiin navbarissa (käytetty myös transition ominaisuutta, jotta se ei vaihdu liian nopeasti ja näin ollen näytä liian tönköltä) ja linkkien punaiseksi muuttamiseen tekstin sisällä. Vaihdoin myös navbarin sisällä olevan ns. yrityksen logon (joka on oikeasti vain linkki etusivulle) fonttia, jotta se erottuisi hieman muusta sisällöstä.

# Sivuston design ja rakenne

Halusin, että verkkosivuni olisivat responsiiviset, helppokäyttöiset ja siistin näköiset. Olen mielestäni onnistunut siinä oikein hyvin ja sivusto on ollut toimiva sekä tyylikäs kaikilla kokeilemillani eri selaimilla sekä mobiilissa.

Käytin sivuston väritykseen background-image ominaisuuden sisällä linear-gradient arvoa footerissa ja navbarissa värien häivyttämiseksi sinisestä valkoiseen sisällön keskiosaa kohti ja keskiosassa on samanlainen linear-gradient arvo, joka häivyttää keskeltä ylös- ja alaspäin beigestä valkoiseksi. Mielestäni tämä näyttää paremmalta kuin jos sivusto olisi tehty yksittäisillä väreillä ja elementeillä olisi selvät rajat.

# Käyttämäni lähteet

Lähteinä teksteille ja sivuston elementeille olen käyttänyt suurimmaksi osaksi luennoilla opittua tietoa ja kurssin moduuleista löytynyttä materiaalia. Kolmessa eri kohdassa olen joutunut etsimään lisätietoa internetistä saadakseni sivuston toimimaan haluamallani tavalla. Ensimmäisenä halusin tietää miten voin käyttää pseudoluokkaa ’a:hover’ niin, että se toimisi vain osassa linkkejä. Löysin Stack Overflow:n keskustelusta vastauksen, jossa mainittiin ’>’-symbolin käytön child selektorina. Tämä oli uutta tietoa itselleni ja käytin sitä moneen otteeseen CSS-koodissani, jotta sain sivuston linkit toimimaan eri tavoilla (Radcliff 2009). Toiseksi minulla oli ongelmana saada background-image ominaisuuden värit venymään oikean kokoiseksi body elementin sisällä käyttäessäni linear-gradient arvoa. Löysin nettisivun, jossa ehdotettiin käyttämään ”background-repeat: no-repeat;” ja ”background-size: 100% 100%;” ominaisuuksia ja niitä käyttämällä sain taustan värimaailman haluamakseni (Cloudinary 2024). Kolmantena minulla oli ongelmana saada footer pysymään kiinnitettynä sivun alalaitaan ilman, että käyttäisin ”position: fixed;” ominaisuutta ja löysin hyvän videon YouTubesta, jossa esitettiin monia vaihtoehtoja tämän ratkaisemiseksi. Sieltä sain vinkin, jolla määrittelin koko body -elementin ”display: flex; ja ”flex-direction: column;” ominaisuuksiin sekä sivuston alimpiin elementteihin lisäsin ”flex-grow: 1;” ominaisuuden, jonka jälkeen footer alkoi toimimaan haluamallani tavalla (The Code Creative 2020).

Kuvia olen noukkinut pixabay.com sivulta ja ne ovat kaikki vapaasti käytettävissä olevia kuvia.

# Oma arvio työstä ja oman osaamisen kehittymisestä

Mielestäni onnistuin tehtävässäni ihan hyvin ja olen suorittanut sen arviointiasteikossa esitettyjen ominaisuuksien mukaisesti. Sivuni eivät ole mitkään erityisen monipuoliset, mutta ajavat mielestäni mallikkaasti asiansa mahdollisina yrityksenkin sivuina.

Parantamista olisi varmasti paljonkin, jotta sivustosta saisi vielä ammattimaisemman näköisemmät niin visuaalisuuden kuin ominaisuuksienkin puolesta. Sisältö olisi voinut olla myös laajempaa ja tarkempaa, mutta jos sivusto myöhemmin päätyy yrityksen nettisivuiksi, sen sisältö tullaan kuitenkin tekemään uusiksi.

Koen, että olen oppinut kurssilla todella paljon uusia asioita. Tuntuu että, olen ymmärtänyt verkkosivujen kehittämisen peruskäsitteet jo aika hyvin. Osaan käyttää eri työkaluja verkkosivujeni rakentamiseen ja osaan nähdä mitä eri elementit ja niiden ominaisuudet konkreettisesti tekevät eri sivuilla. Olen ollut kiinnostunut verkkosivujen kehittämisestä paljon ja yrittänyt oppia paljon oppituntien ulkopuolistakin materiaalia. Erityisesti olen ollut kiinnostunut Flexbox- ja Grid-layout tekniikoista, joiden pohjalta tulen todennäköisesti tulevaisuudessa rakentamaan seuraavat kehittämäni verkkosivut.

Antaisin itselleni ehkä 22–26/26p.

# Palaute opettajalle kurssista sekä itse opetuksesta

Kurssi sekä lähiopetus tuntui erittäin mielenkiintoiselta. Opin tällä kurssilla enemmän kuin millään muulla samaan aikaan käydyistä kursseista. Zoom-oppitunneilla vauhti oli tosin välillä todella nopeaa ja ilman kahta näyttöä sekä nopeita sormia oli vaikea pysyä täysin mukana kaikessa mitä opettaja oli kirjoittanut.

# Verkkosivuni osoite

<https://jonjyr.github.io/testi/index.html>

Repository: <https://github.com/jonjyr/testi>

# Validointi kuvat

1 index.html validointi

A screenshot of a computer

Description automatically generated

2 *about.html* validointi

A screenshot of a computer

Description automatically generated

3 *gallery.html* validointi

A screenshot of a computer

Description automatically generated

4 *contact.html* validointi

A screenshot of a computer

Description automatically generated

5 styles.css validointi

A screenshot of a web page

Description automatically generated

# Lähteet

Painetut -

Sähköiset Radcliffe, S. 2009. Set a:hover based on class. Stack Overflow. Viitattu 12.5.2024 <https://stackoverflow.com/a/1935847>

HOW to keep your FOOTER at the bottom of the page with CSS. 2020. The Code Creative. Youtube -video. Viitattu 12.5.2024. <https://www.youtube.com/watch?v=ffb34dCmMVQ>

6 Ways to Stretch a Background Image with CSS. 2024. Cloudinary. Viitattu 12.5.2024. https://cloudinary.com/guides/front-end-development/6-ways-to-stretch-a-background-image-with-css

Julkaisemattomat -